Nariadenie Komisie (EHS) č. 3458/92
z 30. novembra 1992,
ktorým sa mení a dopĺňa nariadenie (EHS) č. 1014/90 ustanovujúce podrobné vykonávacie pravidlá pre definovanie, popis a prezentáciu liehovín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 1576/89 z 29. mája 1989 ustanovujúce všeobecné pravidlá o definovaní, popisovaní a prezentácii liehovín [1], naposledy zmenené a doplnené nariadením (EHS) č. 3280/92 [2], a najmä na jeho článok 1 (4) i) (1) b),
keďže článok 1 (4) i) (1) a) nariadenia (EHS) č. 1576/89 ustanovuje množstvá určitých zložiek, ktoré sa požadujú, ak sa majú uvádzať mená určitých ovocných liehovín; keďže článok 1 (4) i) (1) b) uvedeného nariadenia ustanovuje výnimky z takto stanovených množstiev za určitých podmienok;
keďže článok 6 nariadenia (EHS) č. 1014/90 [3], naposledy zmeneného a doplneného nariadenia (EHS) č. 1781/91 [4], tak ustanovuje najvyššie prípustné množstvo metylalkoholu v liehovinách získaných z určitého ovocia v malých liehovaroch na 1500 gramov na hektoliter; keďže toto najvyššie prípustné množstvo sa uplatňuje do 31. decembra 1992, ak ide o destilát získaný z hrušiek;
keďže skúsenosti ukazujú, že výnimky by sa mali dodržať vo všetkých liehovarníckych (destilačných) prevádzkach; keďže súčasné technológie na výrobu dotyčných liehovín znamenajú, že toto opatrenie by malo umožniť, aby sa dodržiavala konečná kvalita výrobku a jeho tradičné vlastnosti; keďže na konci každého skúšobného obdobia by sa však malo vykonať hĺbkové vyhodnotenie rôznych účinkov uplatňovania tohto opatrenia s cieľom znížiť minimálne množstvo metylalkoholu, najmä za predpokladu vývoja technológií;
keďže je však možné zrušiť výnimku týkajúcu sa najvyššieho prípustného množstva metylalkoholu v liehovinách získaných z plánky (arbutus) vzhľadom na súčasné regionálne technológie na výrobu takejto liehoviny;
keďže opatrenia ustanovené v tomto nariadení sú v súlade so stanoviskom Výkonného výboru pre liehoviny,
PRIJALA TOTO NARIADENIE:
Článok 1
Článok 6 nariadenia (EHS) č. 1014/90 sa týmto nahrádza takto:
"Článok 6
1. Podľa článku 1 (4) i) (1) b) nariadenia (EHS) č. 1576/89 najvyššie množstvo metylalkoholu v ovocných liehovinách bude 1500 gramov na hektoliter alkoholu pri objemovej koncentrácii 100 % získaného z nasledovných druhov ovocia:
- slivka (Prunus domestica L.),
- mirabela (Prunus domestica L. var syriaca),
- slivka - bystrická (Prunus domestica L.),
- jablko (Malus domestica Borkh.),
- hruška (Pyrus communis L.).
2. Komisia vykoná vyhodnotenie uplatňovania odseku 1 do 31. decembra 1994. Na základe hĺbkovej štúdie zváži, či sa najvyššie množstvo metylalkoholu môže znížiť."
Článok 2
Toto nariadenie nadobúda účinnosť 1. januára 1993.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 30. novembra 1992